ET Euroopa Liidu Teataja C 132/40

Liikmesriikide esitatud kokkuvõtlik teave riigiabi kohta, mis on antud kooskõlas komisjoni 8. septembri 2004. aasta määrusega (EÜ) nr 1595/2004, mis käsitleb EÜ asutamislepingu artiklite 87 ja 88 kohaldamist riigiabi suhtes, mida antakse kalandustoodete tootmise, töötlemise ja turustamisega tegelevatele väikestele ja keskmise suurusega ettevõtetele

(2006/C 132/11)

(EMPs kohaldatav tekst)

Iiri valitsus on loonud kava Iiri kalalaevastiku ülemäärase tootmisvõimsuse vähendamiseks põhjalähedaseks kalapüügiks ja karpide püügiks ettenähtud kalalaevade lammutamise teel, kuna püügikvootide vähendamise tõttu on vähenenud püügivõimalused. Olukorras, kus lähemal ajal ei ole oodata suurenevat väljapüüki, on see kava suunatud neile kaluritele, kes leiavad end olukorrast, kus nad ei saa enam majanduslikku kasu, ning pakkuda jätkusuutlikku tulevikku neile, kes jätkavad tööd selles tööstusharus.

Kõnealune kava on kooskõlas nõukogu määruse (EÜ) nr 2792/1999 artikliga 7 ning III ja IV lisaga ning määrusega (EÜ) nr 2370/2002 vastavalt komisjoni määruse (EÜ) nr 1595/2004 artiklile 10. See kava kiideti algselt heaks dokumendis SG(2001)D/289046, 08/06/01 — abi number: N 525/2000.

Vastavalt komisjoni määruse (EÜ) nr1595/2004 artiklile 3 on Iirimaa kontrollinud, et nimetatud määruse raames antav abi on ühenduse õigusega kooskõlas. Iirimaa peab samuti tagama, et täidetaks artiklis 3 esitatud nõue, et liikmesriigid kontrollivad, kas abisaajad vastavad ühise kalanduspoliitika eeskirjadele.

Selgitavad märkused: 2005. aasta juulis esitati merendusministrile ja Iiri valitsusele hr Padraic White'i koostatud aruanne pealkirjaga “Põhjalähedaseks kalapüügiks ja karpide püügiks ettenähtud Iiri kalalaevade tegevuse lõpetamiseks esitatavad nõuded” (Vt lisa). Valitsus kiitis kõnealuses aruandes esitatud ettepanekud heaks ja eraldas 45 miljonit EUR kalapüügikoormuse reguleerimise kavale ajavahemikuks 2005–2008. Seejärel valmistati ette Iiri merekalanduse nõukogu (BIM) hallatava kava kord ja tingimused ning esitati need heakskiitmiseks Euroopa komisjoni kalanduse peadirektoraadile (DG Fish). Kalanduse peadirektoraat kiitis kõnealuse kava heaks 4. oktoobri 2005. aasta kirjaga (D 10795).

Hr White'i koostatud aruande eesmärk oli määrata kindlaks põhjalähedaseks kalapüügiks ja karpide püügiks ettenähtud Iiri kalalaevade tegevuse lõpetamise kava edasilükkamatu vajadus, ulatus ja maksumus ning käsitleda laevastiku suuruse ja saadaval olevate püügivõimaluste vahelist tasakaalustamatust.

Vaadeldes olukorda põhjalähedase kalapüügi ja karpide püügi sektoris, esitati aruandes majanduslik analüüs, mis näitas, et valge lihaga kalade varu peaks olema 30 % suurem tegelikult olemasolevast, et kõnealune laevastik oma praeguses suuruses saaks välja püüda majanduslikult tasuva saagi. Samasuguseid kaalutlusi näidati kehtivat ka karbipüügilaevastiku puhul. Kuna lähemas tulevikus ei ole ette näha kummagi varu või lubatud püügitegevuse suurenemist, soovitati kava, mille kohaselt vähendatakse lõplikult põhjalähedase püügi laevastiku tootmisvõimsust 25 % võrra (üle 10 000 GT) ja kammkarbi püügi laevastikku võimsuseni 4 800 kW, et tagada sellesse sektorisse jäävatele kaluritele mõistlikku majanduslikku kasu. Soovitati, et karbipüügiks ettenähtud laevastiku tootmisvõimsuse vähendamine tasemeni 4 800 kW ehk 1 300 GT võimaldab ülejäänud laevastikul kalastada umbes 130 päeval aastas, andes ülejäänud laevadele palju parema kalapüügikoormuse.

Kõnealuses aruandes antud soovitused põhinesid eelkõige eesmärgil tagada suuremal majanduslikul kasul põhinev kindlam tulevik neile, kes jätkavad tööd selles tööstusharus ja rannikualadel paiknevatele kogukondadele.

Liikmesriik: Iirimaa

Abi number: XF 1/2006

Piirkond: NUTSi koodi tasand IV

Abikava või üksiktoetust saava ettevõtte nimetus:: Iirimaa kalalaevastikule jätkusuutliku tuleviku rajamine — kava vähendada lõplikult Iirmaa kalalaevastiku püügivõimsust põhjalähedaseks kalapüügiks ja karpide püügiks ettenähtud laevade sektoris

Õiguslik alus:

The Sea Fisheries Act 1952

Sea Fisheries amendment Act 1955

Sea Fisheries amendment Act 1956

Sea Fisheries amendment Act 1959

Sea Fisheries amendment Act 1963

Sea Fisheries amendment Act 1970

Sea Fisheries amendment Act 1974

Sea Fisheries amendment Act 1982

Sea Fisheries amendment Act 1994

Sea Fisheries amendment Act 2003

Kavas ettenähtud aastased kulutused või ettevõttele antud üksiktoetuse üldsumma::

— Kogusumma 45 miljonit EUR

— Aastaeelarve 2005. aastaks on 3,5 miljonit EUR

— Aastaeelarve 2006. aastaks on 19 miljonit EUR

— Järgnevateks aastateks võetakse aastaeelarved vastu riigieelarve osana

Abi ülemmäär:

— Lõpetamishüvitisi (tegevuse lõpetamise hüvitisi) makstakse ELi määrustega kooskõlas heaks kiidetud ja vastu võetud avalduste alusel järgmistes määrades: (Baasmäärast lahutatakse vanuselise kohanduse ja sektoriga seotud kohanduse määr) Baasmäär Laeva kogumahutavus (GT) Hüvitis laeva kohta 25 < 100 4 200 EUR ühe GT kohta + 82 000 EUR 100 < 300 2 700 EUR ühe GT kohta + 232 000 EUR 300 < 500 2 200 EUR ühe GT kohta + 382 000 EUR 500 ja rohkem 1 200 EUR ühe GT kohta + 882 000 EUR Vanuseline kohandus 15 aastat vanad laevad: nagu baasmäära puhul 16-29 aastat vanad laevad: nagu baasmäära puhul, miinus 1,5 % iga aasta eest, mis on üle 15 30-aastased ja vanemad laevad: nagu baasmäära puhul, miinus 22,5 % Sektoriline kohandus Piimtraalide sektori laevad: nagu baasmäära puhul, kohandatud laeva vanusemääraga Universaalsektori laevad: nagu baasmäära puhul, kohandatud laeva vanusemääraga Erisektori laevad: nagu baasmäära puhul, kohandatud laeva vanusemääraga, miinus 15 % iga juhtumi puhul

Rakendamise kuupäev:

Kava või üksiktoetuse kestus:

Abi eesmärk: Abistada laevade tegevuse lõpetamise kavas, millega on võimalik kalalaevu lõplikult kõrvaldada Iiri kalalaevastikust ja kustutada merekalalaevade registrist

Asjaomane artikkel (artiklid 4–12) ning kava või üksiktoetusega hõlmatud abikõlblikud kulud: Artikkel 10 “abi püügitegevuse lõplikuks lõpetamiseks”.

Baasmäär

Laeva kogumahutavus GT) Hüvitis laeva kohta 25 < 100 4 200 EUR ühe GT kohta + 82 000 EUR 100 < 300 2 700 EUR ühe GT kohta + 232 000 EUR 300 < 500 2 200 EUR ühe GT kohta + 382 000 EUR 500 ja rohkem 1 200 EUR ühe GT kohta + 882 000 EUR

Vanuseline kohandus

15 aastat vanad laevad: nagu baasmäära puhul 16-29 aastat vanad laevad: nagu baasmäära puhul, miinus 1,5 % iga aasta eest, mis on üle 15 30-aastased ja vanemad laevad: nagu baasmäära puhul, miinus 22,5 %

Sektoriline kohandus

Piimtraalide sektori laevad: nagu baasmäära puhul, kohandatud laeva vanusemääraga Universaalsektori laevad: nagu baasmäära puhul, kohandatud laeva vanusemääraga Erisektori laevad: nagu baasmäära puhul, kohandatud laeva vanusemääraga, miinus 15 % iga juhtumi puhul

Asjaomane sektor: Merekalapüügi sektor

Abi andva ametiasutuse nimi ja aadress::

Mr Michael Keatinge Fleet Development Section, Fisheries Development Division, BIM, Crofton Road, Dun Laoghaire, County Dublin Irlande

Veebileht:

— Mr Padraic White “Decommissioning requirements for Ireland's Demersal and Shellfish Fleets” http://www.dcmnr.gov.ie/NR/rdonlyres/37FF784D-29C8-4AE8-9805-FC9B1B219D16/0/WhiteReportFinal.pdf

— Building A sustainable Future for Irelands fishing Fleet http://www.bim.ie/uploads/reports/122Building%20a%20Sustainable%20Future%20for%20Irelands%20Fishing%20Fleet%20.pdf